open-index/open-wikipedia-markdown huggingface dataset:
Ատս Պուրյե

**Ատս Պուրյե** (, ), էստոնացի ֆուտբոլիստ, ֆիննական «ԿուՊՍ» ակումբի հարձակվող։ Հանդես է եկել Էստոնիայի ազգային հավաքականում։

## Կենսագրություն
### Ակումբային կարիերա
Տալլինի ֆուտբոլային դպրոցի աշակերտ, մարզիչը եղել է Այվար Տայդուսը։ Մեծահասակների մակարդակում կարիերան սկսել է չորրորդ և երրորդ դիվիզիոններում՝ խաղալով «Ռեալի» կազմում և Էսիլիգայում՝ «Մաարդուի» համար։

2003 թվականին տեղափոխվել է Լևադիա։ 2003 թվականի մարտի 15-ին կատարել է նորամուտը Էստոնիայի բարձրագույն լիգայում՝ հանդես գալով «Լևադիայի» երկրորդ թիմում (որն այն ժամանակ ներկայացնում էր Տալլինը) ակումբի հիմնական թիմի դեմ խաղում (Մաարդուից)։ 2003 թվականի հուլիսին կատարել է նորամուտը «Լևադիայի» հիմնական կազմում։ Ակումբում անցկացրած հինգ մրցաշրջանում նա դարձել է Էստոնիայի եռակի չեմպիոն (2004, 2006, 2007) և Էստոնիայի գավաթի եռակի դափնեկիր (2004, 2005, 2007)։

2007 թվականի դեկտեմբերին Ատս Պուրյեն տեղափոխվել է ֆինլանդական «Ինտեր» (Տուրկու)՝ կնքելով երկամյա պայմանագիր։ 2008 թվականի ապրիլի 12-ին նվաճել է առաջին տիտղոսը նոր ակումբի կազմում՝ դառնալով Ֆինլանդիայի լիգայի գավաթակիր։ Ֆինլանդիայի առաջնությունում նորամուտը նշել է 2008 թվականի ապրիլի 27-ին՝ «ՌօՊՍ» ակումբի դեմ խաղում և նույն խաղում խփել է իր առաջին գոլը։ Իր թիմի հետ 2008 թվականին դարձել է Ֆինլանդիայի չեմպիոն, իսկ 2009 թվականին՝ Ֆինլանդիայի գավաթակիր։

2010 թվականի գարնանը փորձաշրջան է անցել ամերիկյան «Ռեալ Սոլթ Լեյքում»։ 2010 թվականի հունիսին մեկ տարվա պայմանագիր է կնքել Կիպրոսի «ԱԵՊ» (Պաֆոս) ակումբի հետ։ 2010 թվականի օգոստոսի 29-ին «Էթնիկոսի» (Ախնա) դեմ խաղում նշել է նորամուտը Կիպրոսի առաջնությունում և նույն խաղում խփել է իր առաջին գոլը թիմում։ 2011 թվականի աշնանը Կիպրոսում հանդես է եկել «Էթնիկոսում» (Ախնա)։

2012 թվականի ապրիլին Ատս Պուրյեն ֆիննական «ԿուՊՍ»-ի հետ կնքել է մեկ տարվա պայմանագիր, որը այնուհետև երկարաձգվել է ևս երկու տարով։ 2012 թվականին նա վեց գոլով դարձել է ակումբի լավագույն ռմբարկու և ճանաչվեց ակումբի մրցաշրջանի լավագույն խաղացող։ 2014 թվականին դարձել է ակումբի լավագույն դիպուկահարը (9 գոլ)։

2015 թվականին Ատս Պուրյեն վերադարձել է հայրենիք և երեք տարվա պայմանագիր կնքել «Նիմմե Կալյուի» հետ։ 2015 թվականին թիմի հետ դարձել է Էստոնիայի գավաթակիր և երկու տարի անընդմեջ եղել ակումբի լավագույն ռմբարկուն։

2016 թվականի դեկտեմբերին Ատս Պուրյեն վերադարձել է «ԿուՊՍ»՝ կնքելով մեկ տարվա պայմանագիր։

### Կարիերան հավաքականում
Ատս Պուրյեն խաղացել է Էստոնիայի պատանեկան և երիտասարդական հավաքականների կազմում։

Էստոնիայի ազգային հավաքականի կազմում նորամուտը նշել է 2006 թվականի հոկտեմբերի 11-ին՝ Ռուսաստանի հետ խաղում՝ հանդիպման 81-րդ րոպեին փոխարինելով Տաետ Ալլասին։ Հավաքականում իր առաջին գոլը խփել է 2008 թվականի օգոստոսի 20-ին Մալթայի հավաքականի դեմ խաղում։ Ընդհանուր առմամբ, մինչև 2018 թվականը հավաքականի կազմում անցկացրել է  69 հանդիպում և դարձել 10 գոլի հեղինակ։

## Ձեռքբերումներ
* Էստոնիայի չեմպիոն (3) – 2004, 2006, 2007
* Էստոնիայի գավաթակիր (4) – 2004, 2005, 2007, 2015
* Ֆինլանդիայի չեմպիոն (1) – 2008
* Ֆինլանդիայի գավաթակիր (1) – 2009
* Ֆինլանդիայի լիգայի գավաթակիր – 2008

## Ծանոթագրություններ

## Արտաքին հղումներ
* Ֆուտբոլիստի էջը FlashScore.ru կայքում

Կատեգորիա:Տղամարդկանց ֆուտբոլի հարձակվողներ
Կատեգորիա:Էստոնիայի հավաքականի ֆուտբոլիստներ
Կատեգորիա:Էստոնացի ֆուտբոլիստներ
Անդրեյ Սիդորենկով

**Անդրեյ Սիդորենկով** (, ), էստոնացի ֆուտբոլիստ, «Նիմմե Կալյու» ակումբի ձախ կիսապաշտպան և պաշտպան։ Հանդես է եկել Էստոնիայի ազգային հավաքականում։

## Կենսագրություն
### Ակումբային կարիերա
Անդրեյ Սիդորենկովը մեծահասակների մակարդակում ելույթներն սկսել է 2001 թվականին Սիլլամյաեի «Կալևի» կազմում, որը հանդես էր գալիս Էսիլիգայում։ Նույն թվականին «Նառվա Տրանսի» կազմում անցկացրել է մեկ հանդիպում բարձրագույն լիգայում։

2002 թվականին տեղափոխվել է Տալլինի «Ֆլորա», որտեղ այդ մրցաշրջանում անցկացրել է 11 հանդիպում և դարձել երկրի չեմպիոն, բայց հաջորդ մրցաշրջաններում երկար ժամանակ է անցկացրել վարձավճարով՝ հանդես գալով բարձրագույն և առաջին լիգայի ակումբներում։ 2005-2008 թվականներին եղել է «Ֆլորայի» հիմնական կազմի խաղացող։

2008 թվականի օգոստոսին տեղափոխվել է դանիական «Սաններյույսկ»՝ կնքելով եռամյա պայմանագիր։ Առաջին մրցաշրջանում հիմնական խաղացողը չի եղել, բայց հետո տեղ է գրավել թիմի կազմում, ընդհանուր առմամբ այնտեղ անցկացրել 54 հանդիպում և մեկ գոլ խփեց Դանիայի առաջնությունում։ Դրանից հետո մասնակցել է դիտումների լեհական «Վիձևում», բայց թիմը նրան չի ընտրել։ 2011 թվականի սեպտեմբերին եռամսյա պայմանագիր է կնքել դանիական առաջին դիվիզիոնի «Վիբորգ» ակումբի հետ, ձմռանը նրան առաջարկել են երկարաձգել պայմանագրի ժամկետը, բայց նա հրաժարվել է։ 2012 թվականի սկզբին դիտումների է մասնակցել Բուխարեստի «Դինամոյում», սակայն դրանից հետո վերադարձել է Դանիա և միացել առաջին դիվիզիոնի «Ֆրեդերիսիա» ակումբին, որտեղ անցկացրել է 2012 թվականը։

2013 թվականին խաղացել է Բելառուսի առաջնությունում «Գոմելի» կազմում։

2014 թվականին վերադարձել է Էստոնիա, հանդես է եկել «Կալև» (Սիլլամյաե) և «Նիմմե Կալյու» ակումբներում։

### Կարիերան հավաքականում
thumb|Սիդորենկովն ինքնագոլ է խփում 2010 թվականի հոկտեմբերի 12-ին՝ Սլովենիայի հետ խաղում
Էստոնիայի հավաքականում նորամուտը նշել է 2004 թվականի դեկտեմբերի 2-ին Հունգարիայի դեմ խաղում, որն անցկացվել է  Թայլանդում՝ «Թագավորի գավաթի» մրցաշարի շրջանակներում։ Հավաքականի կազմում խաղացել է 2004-2013 թվականներին, բայց հիմնական խաղացող չի եղել, այդ ընթացքում անցկացրել է 23 հանդիպում, գոլ չի խփել։ 2010 թվականի հոկտեմբերի 12-ին Սլովենիայի ընտրանու հետ խաղում (0:1) դարձել է ինքնագոլի հեղինակ։

## Ձեռքբերումներ
* Էստոնիայի չեմպիոն (1) – 2002
* Էստոնիայի առաջնության արծաթե մեդալակիր (2) – 2007, 2014
* Էստոնիայի առաջնության բրոնզե մեդալակիր (3) – 2006, 2016, 2017
* Էստոնիայի գավաթակիր (1) – 2008

## Ծանոթագրություններ

## Արտաքին հղումներ
* 
* 
* 
* Ֆուտբոլիստի էջը ԷՖՄ կայքում

Կատեգորիա:Էստոնացի ֆուտբոլիստներ
Կատեգորիա:Էստոնիայի հավաքականի ֆուտբոլիստներ
Կատեգորիա:Վիբորգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մատոուշ Վացլավեկ

**Մատոուշ Վացլավեկ** (, ), չեխ-մորովացի պատմաբան, աշխարհագրագետ, ազգագրագետ և գրող։

## Կենսագրություն
Ավարտել է Պրահայի Կարլի համալսարանի փիլիսոփայական ֆակուլտետը։ Դպրոցում աշխատել է որպես ուսուցիչ, տնօրեն և տեսուչ։

Ակտիվ մասնակցել է աշխարհագրության, պատմության և ազգագրության ոլորտներում գրականության ստեղծման գործին։ Մարդկության պատմության մեջ լավագույն և ամբողջական հանրագիտարաններից մեկի` Օտտո գիտական հանրագիտարանի հեղինակային կոլեկտիվի անդամ է, որն ըստ չեխ պատմաբան Դերեկ Սեյերի, զիջում է միայն Բրիտանիկա հանրագիտարանին։

Պատմության և աշխարհագրության հիմնական աշխատանքները նվիրված են Մորավիան Վալահիայի շրջանին։ Նաև եղել է ազգագրագետ, հավաքել է հեքիաթներ, առակներ, գլուխկոտրուկներ, գրանցել է ժողովրդական սովորույթներ։

## Ընտրված աշխատանքներ
* «Dějiny města Vsetína a okresu Vsackého» (http://kramerius.mzk.cz/search/handle/uuid:ad48665b-d9f6-11e0-b032-0050569d679d) (1881)
* «Markrabstvi moravské» (1882-85, 2 հ.),
* «Hejtmanstvi valašskomeziřičské» (1883)
* «Několik pohádek a pověstí z Moravského Valašska» (1884),
* «Valašské pohádky» (1889),
* «Stručné dĕjiny moravské» (1886),
* «Moravské Valašsko» (1887),
* «Hejtmanství Valašsko-Meziříčské» (1889),
* «Děti na Moravském Valašsku» (1902)
* «Z kouzelných říší I.-IV.» (1904-1905) և այլն։

## Ծանոթագրություններ

## Գրականություն
* 

Կատեգորիա:Չեխ պատմաբաններ
Կատեգորիա:Կարլի համալսարանի շրջանավարտներ
Կատեգորիա:Չեխ գրողներ
Շառլոթ Դ'Ալեսիո

**Շառլոթ Բրայար Քրիստինա Դ'Ալեսիո** (; ի ծնե՝ **Բրայար Քրիստինա Դ'Ալեսիո**; ), կանադացի մոդել և բլոգեր։ Նա ուշադրության է արժանացել Կոաչելլա փառատոնում։

## Վաղ տարիներ և կարիերա
Դ'Ալեսիոն ծնվել է Կանադայի Տորոնտո քաղաքի հարուստ թաղամասում, առևտրային պրոդյուսեր Քրիստինա Ֆորդի և Ռիչարդ Դ'Ալեսիոյի ընտանիքում։ Ի սկզբանե նրա անունը Բրայար Դ'Ալեսիո էր։ Շառլոթը քույր ունի՝ Սամանթա Դ'Ալեսիո։

Դ'Ալեսիոն տեղափոխվել է Կանադայից Կալիֆոռնիա նահանգի Լոս Անջելես քաղաք իր հոր հետ (մայրն ապրում էր Անգլիայի Լոնդոն քաղաքում), որտեղ հաճախել է Բևեռլի Հիլզի ավագ դպրոցը։

Նա՝ մոդել Ջոզի Քանսեկոյի հետ միասին, հայտնաբերվել է լուսանկարիչ Բրայանտ Իսլաբայի կողմից։ Նրանց մասնակցությամբ լուսանկարչի աշխատանքները վիրուսային են դարձել և կիսվել են այնպիսի աստղերի կողմից, ինչպիսին է, օրինակ, The Weeknd-ը, և նաև տեղադրվել են նաև Կոաչելլայի պաշտոնական կայքէջում։

Դ'Ալեսիոն և իր մայրը հեռացել են միմյանցից, Երբ Դ'Ալեսիոն անսպասելիորեն հաջողության է հասել և որոշել է թողնել դպրոցը մոդելավորումով զբաղվելու համար։

Դ'Ալեսիոն հետազոտվել է Նյու Յորքի համալսարանի Գալաթայի անհատական ուսուցման դպրոցի կողմից։

## Ծանոթագրություններ

Կատեգորիա:Կանադացի մոդելներ
Կատեգորիա:Կանադացի բլոգերներ
Էլնա Բորկ

**Էլնա Ինգեր Կատրինա Բորկ** (, ), դանիացի քանդակագործ։

## Կենսագրություն
Էլնա Բորկը ծնվել է Դանիայի Ռոսկիլ քաղաքում, Անդերս Յակոբ Բորկի (1834–1904) և Մարտա Պետրինա Վիլումսենի (1845–1922) ընտանիքում։ Նրա ընտանիքում շատ արվեստագետներ են եղել, այդ թվում՝ հորեղբայրը՝ Յակոբ Կորներուպը (1825-1913), որը նրան սովորեցրել է նկարել։ Ավելի ուշ Բորկը Կոպենհագենում քանդակագործություն է սովորել քանդակագործ Ավգուստ Սոբյուեի մոտ, ով հետագայում դարձել է նրա ուսուցիչը, երբ նա սովորում էր Կանանց արվեստի ակադեմիայում։

Բորկը հնարավորություն է ստացել սովորելու արտասահմանում և 1900 թվականին տեղափոխվել Փարիզ, այնուհետև՝ Իտալիա։ Քանդակագործության մեջ նրա գեղարվեստական ոճը զարգացել է նատուրալիզմի և սիմվոլիզմի ազդեցության ներքո։ 1901 թվականին Փարիզում քանդակել է «Ծիծաղող ֆավնա» կիսանդրին, իսկ 1902 թվականին այցելել է  Իտալիայի հյուսիս, որտեղ ստեղծել է սգացող տղայի քանդակը, որը հետագայում ստացել է Նոյհաուզենի մրցանակ։ Էլնա Բորկը հետաքրքրվում էր սիմվոլիզմով և դարձել է այն դանիացի քանդակագործներից մեկը, որն օգտագործել է արտահայտման այս ձևը իր աշխատանքում։

1905 թվականին Բորկը ստեղծել է իր լավագույն աշխատանքներից մեկը՝ «Մահը և կույսը» քանդակը, որն ուներ հստակ ոճաբանական հղումներ համաշխարհային սիմվոլիզմին։ Նա առաջին կին քանդակագործն էր, որը ներկայացվեց Կարլսբերգի կոպենհագենյան Նոր քանդակագործական հավաքածուում, որտեղ ներկայումս գտնվում է նրա ամենահայտնի քանդակը՝ «Մահը և կույսը»։

Արտերկրում Բորկի աշխատանքները ցուցադրվել են 1927 թվականին՝ Նյու Յորք նահանգի Բրուքլին քաղաքում, Դանիական ազգային ցուցահանդեսում։ Բորկը ներգրավված էր նաև կենդանիների իրավունքների պաշտպանության պայքարում։ 1936 թվականին նա  պարգևատրվել է *Tagea Brandts Rejselegat*-ի՝ դանիական մրցանակով, որը շնորհվում է այն կանանց, ովքեր նշանակալի ներդրումներ են ունեցել գիտության, գրականության կամ արվեստի բնագավառներում։ Չնայած նրան, որ նրա հայտնի գործերը բարձր են գնահատվում արվեստի դիլերների կողմից, Բորկն այժմ հիմնականում մոռացված է և քիչ է հայտնի լայն հասարակության համար։

## Ծանոթագրություններ

## Գրականություն
* Svensk uppslagsbok, encyclopédie en langue suédoise, publiée entre 1929 et 1955, en deux éditions. Elna Borch y est présentée dans celle de 1939.
* Borch, Elna dans le Registre en ligne, Kraks Blå Bog, 1910—1988. Elle y est présentée dans celle de 1989.
* 

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Դանիացի կին քանդակագործներ
Ռոլլեր

thumb|alt=|220x220px

, ճապոնական խոհանոցում սուշիի ամերիկական տարատեսակն է, որի յուրահատկությունը կայանում է գլանաձև բամբուկի խսիրով ( — *մակիսու*) փաթաթելու մեջ, որին հաջորդում է կտորների բաժանումը։ Ամենահայտնի և տարածված ռոլլերի տեսակը՝ «Կալիֆորնիա» ռոլլը, որի անբաժանելի բաղադրիչը «Ֆիլադելֆիա» անվանումով պանիրն է։

## Պատրաստում
Շատ հաճախ ռոլլերը կտրում են 6 կամ 8 կտորների, երբեմն՝ 12 և մատուցում են որպես մեկ բաժին։ Լցոնումը փաթաթում են նորիի տերևով (նախապես չորացված և մանրացված ճզմած ջրիմուռներ), երբեմն՝ բարակ օմլետի մեջ, սոյայի թղթի մեջ և այլն։ Հաճախ հանդիպում են ռոլլեր, որոնք փաթաթվում են այնպես, որ նորիի տերևը կամ այլ արտաքին շերտը դրվում է ներսում, իսկ բրինձը կամ լցոնումը՝ դրսում։ Նաև հանդիպում են «գունավոր» և «խայտաբղետ», «շրջված» և ռոլլերի այլ տարատեսակներ։

Այսպես կոչված «ասորտի» կամ «սուշի-ասորտին» մի քանի կտորներով (սովորաբար 3-4 կտորներ) մատուցվում են սուշիի այլ տարբերակների հետ։

## Ռոլլերի տարատեսակներ
Ներկայումս հանդիպում են ռոլլերի մի քանի տեսակներ։

* *Ավանդական ռոլլեր* — Ավանդական ճապոնական խոհանոցի բաղադրատոմսով պատրաստվող ռոլլեր։ Առավել հաճախ իրենցից ներկայացնում են բարակ ռուլետ, որտեղ որպես լցոնում հանդիսանում են խեցգետինը, լոտոսը և այլն, դրանք ծածկվում են բրնձով և նորիի տերևով։
* *Ֆիրմային ռոլլեր* — Այսպիսի հայտնի ռոլլերի հետ, ինչպիսին «Ֆիլադելֆիա» և «Կալիֆորնիա» ռոլլերն են, ճապոնական խոհանոցի ռեստորանները առաջարկում են իրենց ֆիրմային ռոլլերը, որոնց կազմը մշակում են շեֆ-խոհարարները։ Սա ռոլլերի ամենաբազմազան տեսակն է։
* *Ռոլլ «Կալիֆորնիա»* (Ամերիկայում և Եվրոպայում մատուցվող ռոլլերի տարբերակ, Ճապոնիայում հանդիպում է հազվադեպ և չի հանդիսանում ավանդական տեսակ)։ Լցոնման համար պարտադիր բաղադրիչներ են ավոկադոն և ծովախեցգետնի միսը, արտաքինից ռոլլը պատված է Տոբիկոյով (թռչող ձկան խավիար)։
* *Ռոլլ «Ֆիլադելֆիա»* — (ինչպես ռոլլ «Կալիֆորնիան», այնպես էլ այս ռոլլերը ճապոնական խոհանոցում ավանդական ռոլլերի տեսակ չեն հանդիսանում)։ «Ուրամակի» տեսակի հայտնի ռոլլերից է, որը արտաքինից փաթաթված է բրնձով։ Լցոնմանը, որը պարտադիր սերուցքային պանրով է լինում, կարող է նաև ավելացվել կանաչ սոխ, վարունգ, խավիար և ավոկադո։ Ռոլլը արտաքինից ամբողջությամբ կամ մասամբ փաթաթում են ֆիլեի բարակ կտորով կամ սաղմոնով։
* *«Թխած ռոլլեր»* — Ֆիրմային ռոլլերի ենթակարգ՝ լրացուցիչ թխված բարձր ջերմաստիճանում։ Այդիսի ռոլլերին ջերմային մշակումը դարձնում է ավելի անվտանգ և պատշաճեցնում է ավանդական տեղին, որտեղ հում ձուկը սննդի տարածված տեսակ չի հանդիսանում։

## Տես նաև
* Սուշի
* Սաշիմի

## Պատկերասրահ

Պատկեր:Rolls(food).JPG
Պատկեր:Roll maki.jpg
Պատկեր:Golden Maki Rainbow Roll sushi.jpg
Պատկեր:Fresh and delicious maki roll from Phengphian Laogumnerd Cuisine.jpg
Պատկեր:Norwegia Roll Salmon Sushi.jpg
Պատկեր:Seattle Roll.jpg
Պատկեր:Salmon sushi.jpg
Պատկեր:Makizushi.jpg
Պատկեր:Homemade sushi rolls, 2009.jpg
Պատկեր:Maki Sushi Lunch on green leaf plate.jpg
Պատկեր:8hosomak8.jpg
Պատկեր:Sushi Monger Niku Udon.jpg
Պատկեր:Kaiten-zushi 005.jpg
Պատկեր:納豆まき.jpg
Պատկեր:Futomaki zushi in 201902.jpg
Պատկեր:California Rolls.JPG
Պատկեր:Okami fully cooked California rolls.JPG
Պատկեր:Three California rolls.jpg


## Ծանոթագրություններ

Կատեգորիա:Ճապոնական խոհանոց
Կատեգորիա:Ուտեստներ
Օրասիո Կարտես

**Օրասիո Մանուել Կարտես Խարան** (, ), պարագվայցի քաղաքական գործիչ և գործարար, Պարագվայի նախագահ 2013 թվականի օգոստոսի 15-ից (այդ պաշտոնում ընտրվել է 2013 թվականի ապրիլի 21-ին) մինչև 2018 թվականի մայիսի 28-ը։ Նախագահական ընտրություններում ներկայացրել է Կոլորադոյի Պահպանողական կուսակցությունը։

## Կենսագրություն
Զբաղվում է ծխախոտի, խմիչքների և մսամթերքի հետ կապված բիզնեսով, նրան է պատկանում մոտ 12 ընկերություն։ 1989 թվականին Կարտեսը դատապարտվել էր ֆինանսական մեքենայությունների համար, սակայն հետագայում մեղադրանքը հանվել էր։ 2000 թվականին ոստիկանությունը նրա կալվածքում թմրանյութերով (մարիխուանա և  կոկաին) բեռնված ինքնաթիռ էր ձերբակալել, սակայն Կարտեսը խուսափել էր պատժից՝ պնդելով, որ ինքնաթիռը արտակարգ վայրէջք է կատարել։ Ես չէի կարող թույլ տալ մահանալ նման քանակությամբ թմրանյութերով։ Մեկնաբանելով այս խնդիրը՝ նախագահը հայտարարել է, որ չէր կարող թույլ տալ տուժել տեղի արտադրողին։ Այսպիսով, որոշում է կայացվել նարկոինքնաթիռը վայրէջք կատարել դաշտերում, որը գտնվում էր պետության ապագա ղեկավարի վերահսկողության տակ։ Օրասիո Կարտեսը նախագահի պաշտոնը ստանձնել է 2013 թվականի օգոստոսի 15-ին։

Կարտեսի գործունեության գլխավոր ուղղություններից մեկը երկրի հյուսիսում գործող Պարագվայի ժողովրդի բանակի ձախ պարտիզանների դեմ պայքարն էր երկրի ամենաաղքատ շրջաններից մեկում։ Պարտիզաններին հակազդելու համար ստեղծվել են մահվան էսկադրոններ՝ բանակի և ոստիկանության հատուկ ստորաբաժանումներ։

## Երկրորդ ժամկետով վերընտրվելու փորձ

Պարագվայի պատմության մեջ արդեն եղել են դեպքեր, որ որոշ նախագահներ, ինչպես Ալֆրեդո Ստրեսները, այնպես են արել, որ նախագահի պաշտոնում իրենց պաշտոնավարման ժամկետը շատ մեծ է եղել։ Այդ պատճառով երկրի Սահմանադրության մեջ մտցվել է օրենք այն մասին, որ նախագահի պաշտոնում առաջադրվել կարելի է միայն մեկ անգամ, սակայն երկրի խորհրդարանի վերին պալատ է մտցվել նոր օրինագիծ, որը թույլ է տալիս երկրի գործող նախագահ Օրասիո Կարտեսին առաջադրվել երկրորդ անգամ։ Օրինագիծն ընդունվել է մի շարք խախտումներով։ Նրա հնարավոր ընդունումը բազմաթիվ դժգոհություններ է առաջացրել ինչպես հայտնի քաղաքական գործիչների, այնպես էլ հասարակ մարդկանց մոտ։ Այս ամենը հանգեցրել է սովորական քաղաքացիների փողոցային բախումների ոստիկանության հետ, երկու կողմից էլ վիրավորվել են։ 2017 թվականի մարտին երկրի քաղաքացիները սկսեցին բարիկադներ կառուցել Սենատի մոտ, իսկ հետո շենքը գրոհով վերցրին։ Դրանից հետո հրկիզել են Սահմանադրության փոփոխությունների օգտին քվեարկած կոնգրեսականների բոլոր կաբինետները։ Այդ դեպքերից հետո Պարագվայի խորհրդարանի ստորին պալատի խոսնակը հայտարարել է, որ 2017 թվականի ապրիլի 1-ի նիստը, որտեղ պետք է լուծվեր օրինագծին աջակցելու հարցը, չի կայանա։

## Ծանոթագրություններ

Կատեգորիա:Պարագվայի նախագահներ
Օլգա Նեթերսոլ

**Օլգա Իզաբելլա Նեթերսոլ** (), Բրիտանական Կայսրության շքանշանակիր, Թագավորական Կարմիր խաչի շքանշանակիր, անգլիացի դերասանուհի, թատերական պրոդյուսեր, պատերազմի բուժքույր և առողջության դաստիարակ։

## Կարիերա
Օլգա Իզաբելլա Նեթերսոլը ծնվել է Լոնդոնում և մայրական կողմից ունեցել իսպանական ծագում։ Նրա հայրը փաստաբան Հենրի Նեթհերսոլն էր։ Բեմական դեբյուտը կատարել է Բրայթոնի Արքայական թատրոնում 1887 թվականին։ 1888 թվականին Նեթհերոլը սկսել է կարևոր դերեր խաղալ Լոնդոնի Գերիք թատրոնում՝ սկզբում Ռութլանդ Բառինգթոնի և Ջոն Հեյրի ղեկավարությամբ։

Նեթերսոլը շրջագայել է Ավստրալիայում և ԱՄՆ-ում`ժամանակակից ներկայացումներով խաղալով առաջատար դերեր,  մասնավորապես Քլայդ Ֆիթչի «Սաֆո» պիեսում, որտեղ նա և իր խաղընկեր Հեմիլթոն Ռևելը ձերբակալվել են «հասարակական պարկեշտությունը խախտելու համար», սակայն հետագայում արդարացվել։ Նրա հզոր հուզական դերակատարումը, սակայն, մեծ ազդեցություն է թողել մի շարք այլ պիեսների մեջ, ինչպիսին էր «Կարմենը», որով նա կրկին հանդես է եկել Ամերիկայում 1906 թվականին։

1904 թվականին Փարիզի Օդեոն թատրոնում Նեթերսոլը «*The Second Mrs Tanqueray*» պիեսում մարմնավորել է գլխավոր դերակատարուհուն։ Այնուհետև Դե լա Վիլլ թատրոնում խաղացել է Մագդա, Սաֆո, Ադրիեն Լեկուվրու, ինչպես նաև «Կամելիազարդ տիկինը» ֆրանսիական պիեսի՝ Էժեն Սկրիբի ու Էռնեստ Լեգուվեի «Կամիլ» բեմադրության մեջ, իսկ 1907 թվականին՝ «Իսպանացի գնչուն» ներկայացման մեջ։ Ամեն ամառ Նեթերսոլը մեկ շաբաթ անց էր կացնում դրամատուրգ Էդմոն Ռոստանի տանը։ 1907 թվականին Լոնդոնում հանդես է եկել Ռոստանի «La Samaritaine» պիեսի անգլերեն տարբերակում։ 1908 թվականի նոյեմբերի 17-ին Théâtre de l'Athénée թատրոնում կայացած համաժողովում Ռոբերտ Էուդեն ասել է, որ Օլգա Նեթերսոլը հորինել է soul kiss համբույրը։

Ռաշել Գաստոն-Շառլի ֆրանսերեն «*La Danseuse nue et la Dame a la licorne*» վեպի ամերիկացի պարուհու կերպարը հիմնված է Նեթերսոլի անձի վրա։

### Առաջին աշխարհամարտ և հետագա տարիներ
Առաջին աշխարհամարտի տարիներին Նեթերսոլը Լոնդոնում աշխատել է որպես բուժքույր, իսկ ավելի ուշ հիմնել է «Մարդկանց առողջության լիգա», որի համար 1920 թվականին պարգևատրվել է Թագավորական Կարմիր խաչով։ Կյանքի մնացած մասում համատեղել է թատերական աշխատանքը առողջապահական աշխատանքի հետ։ 1936 թվականին արժանացել է Բրիտանական կայսրության շքանշանի։

## Մահ
Վախճանվել է 1951 թվականի հունվարի 9-ին Անգլիայի Բորնմութ քաղաքում՝ 83 տարեկան հասակում։  Եղբայրը՝ Լուի Ֆ. Նեթերսոլը, թատերական մենեջեր էր, պրոդյուսեր և մամուլի գործակալ, ինչպես նաև ամերիկացի դերասանուհի և երգչուհի Սադի Մարտինոտի ամուսինը։

## Բեմական դերերի ընտրանի
* «Մարիամ Մագթաղենացի», 5 դեկտեմբերի 1910 - 1910 թվականի դեկտեմբեր
* «Գրվածքը պատին», 1909 թվականի ապրիլի 26 - 1909 թվականի մայիս
* «Հանելուկ», 8 փետրվարի 1908 - 1 մարտի 1908
* «Ի Պագլիաչի», 1908 թ. Փետրվարի 8 - 1908 թ. Մարտի 1
* «Սաֆո», 1908

## Ժառանգություն
1885 - 1890 թվականների ընթացքում Նեբրասկա նահանգի Օմահա քաղաքում նկարիչ Հերբերտ Ա. Քոլինսը պատկերել է Օլգա Նեթերսոլի դիմանկարը։

## Ծանոթագրություններ

## Արտաքին հղումներ
* Article about Olga Nethersole
* Olga Nethersole's photo section at the New York Public Library
* 
* People's League of Health papers at LSE Archives
* Olga Nethersole; PeriodPaper.com c. 1910

Կատեգորիա:1867 ծնունդներ
Կատեգորիա:1951 մահեր
Կատեգորիա:Բրիտանացի դերասանուհիներ
Կատեգորիա:Բրիտանացի պրոդյուսերներ
Իվան Պիցել

**Իվան Պիցել** (, ), խորվաթ ժամանակակից նկարիչ, քանդակագործ և գրաֆիկ դիզայներ։

Պիցելը զարգացրել է խորվաթական գեղանկարչության մեջ երկրաչափական աբստրակցիայի հատուկ տարատեսակ՝ օգտագործելով հիմնական գույները և կրճատելով ձևերը երկրաչափական տարրերի։ 1957 թվականին նա ստեղծել է փայտից և մետաղից պատրաստված քանդակներ և հարթաքանդակներ։

Իվան Պիցելը եղել է EXAT 51 խմբի հիմնադիրներ անդամներից մեկը, որում 1950-1956 թվականներին ընկած ժամանակահատվածում ընդգրկվել են ճարտարապետներ Վենեսլավ Ռիխտերը, Բեռնարդո Բեռնարդին, Զդրավկո Բրեգովաչը, Բոժիդար Ռաշիցան և Վլադիմիր Զախարովիչը, ինչպես նաև նկարիչներ Վլադո Քրիստլը և Ալեքսանդր Սրնեցը։ Նա նաև եղել է Արդյունաբերական դիզայնի ստուդիայի՝ SIO (1956) անդամ։ Պիցելը «Նոր միտումներ» շարժման հիմնադիրներից է՝ Զագրեբում մասնակցելով *New Trends*-ի 1961-1967 թվականների ցուցադրությանը։ Նկարիչը նաև շատ ժամանակ է անցկացրել Փարիզում, որտեղ համագործակցել է Դենիզ Ռենեի պատկերասրահի հետ։ Բացի այդ, Պիցելը ինքն իրեն փորձել է գրաֆիկական ձևավորման (պաստառների և գրքերի) ոլորտում՝ սկսած 1960-ական թվականների կեսերից և հրապարակեց չորս գրաֆիկական քարտեզներ՝ «8 seriographies» (1957), «Ծրագրավորվող աշխատանք» (, 1966), Ցիկլոֆորիա ( , 1971) և «Տարրական երկրաչափություն» (, 1973): 1955 թվականին նա կազմակերպել է արդյունաբերական դիզայնի առաջին ցուցահանդեսը Զագրեբում և օգնել է նախագծել Հարավսլավիայի տաղավարները ազգային և միջազգային ցուցահանդեսների համար։

Պիցելի աշխատանքները ցուցադրվել են բազմաթիվ անձնական (1952 թվականից ի վեր) և խմբակային ցուցահանդեսներում, ինչպիսիք են՝ Վենետիկի բիենալեն (1969 և 1972), «Ավանգարդ արվեստի դարը Կենտրոնական և Արևելյան Եվրոպայում» (Բոնն, 1994), «Կառուցողականություն և կինետիկ արվեստ» (Զագրեբ, 1995), «Իվան Պիցել՝ գրաֆիկական գեղարվեստական աշխատություն 1957-2003», Լյուբլյանայի գրաֆիկական արվեստի միջազգային կենտրոնի (MGLC) կենտրոնում (2003), «Պիցել»՝ Դենիզ Ռենեի պատկերասրահում (Ռիվ Գոշ, Փարիզ, 2008)։ Նրա գործերը այժմ Ռիեկեի ժամանականից արվեստի թանգարանի, Զագրեբի ժամանակակից արվեստի թանգարանի, Լոձի արվեստի թանգարանի, Լյուբլյանայի գրաֆիկական արվեստի միջազգային կենտրոնի, Նյու Յորքի ժամանակակից արվեստի թանգարանների հավաքածուների մաս են կազմում։ Պիցելի ստեղծագործություններից շատերը նաև պատկանում են բազմաթիվ մասնավոր հավաքածուների, ինչպիսիք են՝ Ֆիլիպ Թրեյդի հավաքածուն (Խորվաթիա)։ 1994 թվականին նա արժանացել է Վլադիմիր Նազորի մրցանակին՝ նշանակալի նվաճումների համար։

Իվան Պիցելը ծնվել է խորվաթական Օկուչանի քաղաքում, իսկ մահացել է Զագրեբում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Խորվաթ քանդակագործներ
Կատեգորիա:Խորվաթ նկարիչներ
Անքնության դեղը

**«Անքնության դեղը»** (), Գինեսի ռեկորդների գրքում պաշտոնապես գրանցված է որպես *ամենաերկար ֆիլմ*։ Ռեկորդը տևել է տասնինը տարի՝ մինչև 2006 թվականի ապրիլի 23-ը, երբ թողարկվել է «Մատրյոշկա» ֆիլմը։

## Սյուժե
Ֆիլմը որպես այդպիսին չունի սյուժե։ Ֆիլմի ողջ ընթացքում, որը տևում է երեքուկես օր, դերասան Լի Գրոբանը հեռուստադիտողի համար կարդում է իր 4080 էջանոց «Անքնության բուժումը» (*The Cure for Insomnia*) պոեմը։ Մի քանի տեղում պատմվածքն անսպասելիորեն ընդհատվում է «հևի մետալ» և պոռնո ժանրի տեսահոլովակներով։

## Ցուցադրություն
Պրեմիերան տեղի է ունեցել Չիկագոյի արվեստի ինստիտուտի լի սրահում 1987 թվականի հունվարի 31-ից մինչև փետրվարի 3-ն ընկած ժամանակահատվածում, առանց ընդհատումների։

## Տես նաև
* Իմփայեր
* Մատրյոշկա (ֆիլմ)
* Աշխարհի ամենաերկար և անիմաստ ֆիլմը
* Ամենաերկար ֆիլմերի ցանկ

## Ծանոթագրություններ

## Աղբյուրներ
* Հատված «Անքնության դեղը» պոեմից, որը գլխավոր հերոսը կարդում է ամբողջ ֆիլմի ընթացքում։  ստուգված է 13-02-2010
* Ֆիլմի մասին կայք *wisegeek.com*-ում. Ստուգված է 13-02-2010

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1987 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան վավերագրական ֆիլմեր
Կատեգորիա:Գրական ստեղծագործությունների էկրանավորումներ
Քամի (նկար)

**Քամի**, Կարապետ Ադամյանի՝ ծովափին կերպավորած անձնավորություններից, որը լուսադեմ կանգնած է արևով ողողված ծովափին։ Բոլոր հատկանիշներով կոնկրետ անձնավորությունից պատկերված դիմանկար է՝ հայուհու դիմագծերով, որին նա անվանապես չի կոչել՝ գերադասելով ստեղծել քամու առկայության տպավորություն, նրան պատկերելով դրա հետ կապված համապատասխան արտահայտությամբ։ Նկարը կարելի է անվանել «Աղջիկը քամու պահին»։ Նման միտումը փաստորեն հանդիսանում է ծովափնյա մոտիվով կատարած ստեղծագործությունների շարունակությունը, որոնցում նա նպատակ  է հետապնդում՝ շաղկապելով մարդուն բնության երևույթներին։ Տարբերությունը միայն այն է, որ նա այժմ դիմանկարների օգնությամբ է նման խնդիրներ լուծում՝ ցույց տալով ոչ թե երևույթը, այլ դրա հետևանքը՝ բնությանը հատկացնելով չեզոք դեր։

## Նկարագրություն
Ադամյանը պատկերել է աղջկա կերպարային նկարագրի անհատական հատկանիշները։  Ադամյանը նրան պատկերել է այնպիսի դիրքով ու արտահայտությամբ, որ իրոք ստեղծված է քամու պատրանք։ Աղջկա դիմագծերի լարվածությունը, քամուց խռիվ եկած փողփողացող մազերը պատկերված են ակնթարթային տպավորության ընկալումով։  Ամեն ինչ արտահայտված են սուր դիտողականությամբ, սպառիչ բնութագրումով՝ տալով նրան ֆիզիկական ու հոգեկան նկարագրի հատկությունները՝ ամրակազմ, առույգ, լիարյուն, կենսահաստատ, լավատես, մարդամոտ, ինքնավստահ, համարձակ գծերով հարուստ բնավորություն։ Կնոջ գլուխը բարձր է պահած, ուղղաձիգ է նրա կեցվածքը, հպարտ, հայացքը հարցական է, կիսաբաց շրթունքները՝ խոսելու պատրաստ վիճակում են, որոնց ետևից երևում է սպիտակ ատամնաշարը։ Քամուց թեթև կկոցված խոշոր աչքերը նրա աշխույժ դիմագծերին կենսունակություն են հաղորդում, իսկ ողորկ, ձիգ մարմինը, որը ֆիզիկապես զարգացած նրա կառուցվածքի երաշխիքն է, կատարելապես ներդաշնակում է մյուս բարեմասնություններին՝ ստեղծելով ամբողջական կերպար։ Այս հատկությունների շնորհիվ կերպարը ստացել է վերին աստիճանի կենդանի, խոսուն արտահայտություն։ Որպես ֆոն հանդիսացող ծովի փոքրիկ հատվածը միայն տարածականության պատրանք է ստեղծում՝ ինչ-որ չափով օգնելով ընդգծելու կերպարը
։

## Ծանոթագրություններ

## Արտաքին հղումներ
*https://hy.wikipedia.org/wiki/%D4%BF%D5%A1%D6%80%D5%A1%D5%BA%D5%A5%D5%BF_%D4%B1%D5%A4%D5%A1%D5%B4%D5%B5%D5%A1%D5%B6
*http://ysu.am/files/07A_Hakobyan-1472643673-.pdf

Կատեգորիա:Նկարներ այբբենական կարգով
Կատեգորիա:Կարապետ Ադամյանի նկարներ
Քարաման (քաղաք)

**Քարաման** (Լարինդա), քաղաք և շրջան Հարավային Թուրքիայի կենտրոնական մասում։ Քարամանի մարզի (վիալեթ) վարչական կենտրոնը։ 2000 թվականի մարդահամարի տվյալներով նահանգի բնակչությունը կազմում է 231 872 մարդ, որոնցից 132 064-ը բնակվում է Քարաման քաղաքում։ Տարածքը զբաղեցնում է 3686 հա։

## Պատմություն
Հալկոլիտի դարաշրջանում Քարամանի մոտ գոյություն է ունեցել հնագույն նախաքաղաք, պայմանականորեն անվանել են Ջանհասան։

Քարամանը հիմնադրվել է անտիկ ժամանակաշրջանում և ունեցել է Լարինդա անունը։ Ալեքսանդր Մակեդոնացու նվաճումների ժամանակ քաղաքը նվաճվել է նրա զորավար Պերդիկայի կողմից։ Շուտով Քարաման դառնում է Իսավրի ծովահենության կենտրոնը։ Հետագայում քաղաքը հռոմեացիների կողմից նվաճվել է, իսկ 4-րդ դարում դարձել է բյուզանդական և նրա ազդեցության տակ է եղել մինչև 1070-ական թվականների թուրք սելջուկների նվաճումը։

1190 թվականին, Խաչակրաց երրորդ արշավանքի ժամանակ, քաղաքը օկուպացվել է Ֆրիդրիխ I Շիկամորուսի կողմից։ 1275 թվականին Քարամանը դառնում է թուրքական Քարամանիդ էմիրության կենտրոնը (իսկ հետո նաև մարզի)։ 1468 թվականին քաղաքը նվաճվել է օսմանյան կայսրության կողմից։

## Պատկերասրահ

Պատկեր:Karaman 2046.jpg|Փողոցի տեսարան, Քարաման
Պատկեր:Karaman 2050.jpg|Հյուընկալության և զբոսաշրջության Անատոլական դպրոց
Պատկեր:Karaman 2056.jpg|Հին տուն, Քարաման
Պատկեր:Karaman 4749.jpg|Յունուս Էմրեի հուշարձանը
Պատկեր:Karaman 2144.jpg|Մեդրեսե ալ Սուլթան մոնումենտալի մուտքը
Պատկեր:Karaman 4808.jpg|Նեֆեսի լուլթանի Մեդերեսը
Պատկեր:Karaman 2149.jpg|Ուխտագնացության մզկիթ
Պատկեր:Karaman 4780.jpg|Մզկիթի մուտքը
Պատկեր:Karaman 2199.jpg|Մզկիթի դուռը
Պատկեր:Karaman 4846.jpg|Իբրահիմ Բեյա մզկիթ
Պատկեր:Istanbul june 2008 2805.jpg|Իբրահիմ Բեյա մզկիթ
Պատկեր:Karaman 4856.jpg|Մզկիթի պալատ և շրջակայքը
Պատկեր:Karaman 2230.jpg|Ամրոց մզկիթ
Պատկեր:Karaman 4768.jpg|Ակ Տեկկե ինտերեր
Պատկեր:Karaman 4862.jpg|Ամրոց
Պատկեր:Karaman 4863.jpg|Ամրոցի ինտերերը
Պատկեր:Karaman Museum 2067.jpg|Հասան Յա թանգարան
Պատկեր:Karaman Museum 2063.jpg|Թանգարանի դռներ
Պատկեր:Karaman Museum 2082.jpg|Կանացի զարդ
Պատկեր:Karaman Museum 2187.jpg|Քարամանի թանգարան


## Ծանոթագրություններ

## Արտաքին հղումներ
* District municipality’s official website 
* All About Turkey: Karaman

Կատեգորիա:Բնակավայրեր այբբենական կարգով
Կատեգորիա:Թուրքիայի քաղաքներ
Կատեգորիա:Քարամանի մարզի բնակավայրեր
Դանիել Պրանիչ

**Դանիել Պրանիչ** (), խորվաթական ֆուտբոլիստ, «Այա Նապա» ֆուտբոլային ակումբի կիսապաշտպան։ Խաղացել է Խորվաթիայի ազգային հավաքականում։

## Կարիերա
Պրոֆեսիոնալ կարիերան սկսել է 2002 թվականին խորվաթական «Օսիեկե» ֆուտբոլային ակումբ, 2004 թվականին խաղացել է զագրեբական «Դինամո» ֆուտբոլային ակումբում, 2005 թվականի տեղափոխվել է «Խերենվեն» ֆուտբոլային ակումբ։ 2009 թվականի հունիսին երեք տարով պայմանագիր է կնքել մյունխենական «Բավարիա» ֆուտբոլային ակումբի հետ, որը նրա համար վճարել է մոտ 7 մլն եվրո։

2004 թվականին խաղացել է Խորվաթիայի ազգային հավաքականի կազմում։ 2008 և 2012 թվականի Եվրոպայի առաջնության մասնակից է։

## Ձեռքբերումներ
**Բավարիա**
* Գերմանիայի չեմպիոն - 2009/10
* Գերմանիայի Գավաթի դափնեկիր - 2009/10
* Գերմանիայի Սուպերգավաթի դափնեկիր - 2010

**Պանատինաիկոս**
* Հունաստանի Գավաթի դափնեկիր - 2013/14

## Ծանոթագրություններ

Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խորվաթիայի ֆուտբոլի ազգային հավաքական
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Դինամո Զագրեբի ֆուտբոլիստներ
Կատեգորիա:Սելտայի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Պանաթինաիկոսի ֆուտբոլիստներ
Պապա (քաղաք)

**Պապա** (), քաղաք Արևմտյան Հունգարիայի Վեսպրեմ գավառում։ Գավառի բնակչությամբ երկրորդ քաղաքն է։ Բնակչությունը 33.080 մարդ է (2007)։
thumb|left|160px|Սուրբ Ստեֆանի տաճարը
Պապա քաղաքը գտնվում է Բեկոն լեռնաշղթայի հյուսիսում։ Այն տեղակայված է նահանգի կենտրոն Վեսպրեմ քաղաքից 40 կմ դեպի հյուսիս-արևմուտք և Դյոր քաղաքից 40 կմ հարավ։ Պապան երկաթուղային հանգույց է, ճանապարհները տանում են դեպի Սոմբատհեյ, Թաթաբանյա, Դյոր և Չորնու քաղաքներ։ Ավտոճապարհները քաղաքը կապում են շրջակա քաղաքների հետ։

Քաղաքի բնակչությունը մեծ մասամբ բաղկացած է գերմանացի ներգաղթյալների ժառանգներից, որոնք այստեղ են ժամանել 18-րդ դարում թուրքերից Հունգարիայի ազատագրումից հետո։

## Տեսարժան վայրեր
* Էստերխազի պալատ
* Սուրբ Ստեֆանի կաթոլիկ տաճար
* Կալվինական եկեղեցի
* Սինագոգ

## Քույր քաղաքներ

## Սպորտ
Ֆուտբոլի ասոցիացիայի «Պապա ՖԱ» ակումբը մրցակցում է *2017–18 Nemzeti Bajnokság III*-ում։

## Ծանոթագրություններ

## Արտաքին հղումներ
*  Հունգարիայում
* Aerial photographs of Pápa

Կատեգորիա:Հունգարիայի քաղաքներ
Տոմաշ Վոյցեխ Վալդոխ

**Տոմաշ Վոյցեխ Վալդոխ** (), լեհական ֆուտբոլիստ և ֆուտբոլի մարզիչ։

## Կարիերա
### Ակումբային
Գդանսկի «Ստոչնևեց» ակումբի ֆուտբոլային դպրոցի սան է։ 1988 թվականին պայմանագիր է կնքել Զաբժեի «Գուրնիկի» հետ ՝ սկսելով հանդես գալ Լեհական Էքստրակլասսում։ 1995 թվականին տեղափոխվել է Գերմանիա ՝ պայմանագիր կնքելով «Բոխումում» ֆուտբոլային ակումբի հետ հետ»։ 4 տարի անց տեղափոխվեց «Շալկե 04»։ 2000 թվականից մինչև 2004 թվականը եղել է ակումբի ավագ։ 2006 թվականին հեռացել է ակումբից, մեկ տարի անց ավարտել է կարիերան բելոստոկի «Յագելոնիայում»։

### Հավաքականում
Օլիմպիական հավաքականի կազմում դարձել է 1992 թվականի Բարսելոնայի խաղերի արծաթե մեդալակիր։ Ընդհանուր անց է կացրել 74 խաղ, խփելով 2 գոլ։ Միակ անգամ 2002-ին մասնակցել է աշխարհի առաջնությանը, հավաքականը դուրս է բերել որպես թիմի ավագ։

### Մարզչային
2006 թվականից ընդմիջումներով աշխատում է «Շալկե 04»ում»։ Հուլիսի 1-ին նշանակվել է պատանեկան կազմի մարզիչի օգնական, այնուհետև ապրիլի 15-ից մինչև հունիսի 30-ը աշխատել է Գելզենկիրխենի ակումբի դուբլում։ 2009 թվականի նոյեմբերի 11-ին ժամանակավորապես նշանակվել է Լեհաստանի հավաքականի գլխավոր մարզչի օգնական, 2010 թվականի ապրիլի 20-ին նշանակվել է «Գուրնիկա» ակումբի մարզական տնօրեն։ 2011 թվականին դարձել է «Շալկե 04»ի պատանեկան կազմի գլխավոր մարզիչ։

## Ձեռքբերումներ
* Գերմանիայի առաջնության արծաթե մեդալակիր - 2000/01
* Գերմանիայի Գավաթի դափնեկիր - 2000/01, 2001/02
* Հունական Գավաթի լիգայի եզրափակչի մասնակից - 2001, 2002
* Ինտերի Գավաթի դափնեկիր - 2003, 2004
* Երկրորդ Բունդեսլիգայի հաղթող - 1995/96

## Անձնական կյանք
Ամուսնացած է։ Ունի տղա՝ Կամիլ (ծնվել է 1992 թվականի հուլիսի 4-ին), խաղացել է «Շալկե 04» դուբլում։

## Ծանոթագրություններ

## Արտաքին հղումներ
* 
* 

Կատեգորիա:Բունդեսլիգայի ֆուտբոլիստներ
Կատեգորիա:Գերմանիայի ֆուտբոլի ազգային հավաքական
Կատեգորիա:Լեհաստանի ֆուտբոլի ազգային հավաքական
Կատեգորիա:Շալկե 04-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Անդրեյ Ստեպանով

**Անդրեյ Նիկոլաևիչ Ստեպանով** (), էստոնացի ֆուտբոլիստ, պաշտպան։

## Ակումբային կարիերա
2009-ին նա կարճաժամկետ պայմանագիր է կնքել «Watford F.C»-ի հետ, երբ մենեջեր Բրենդան Ռոջերսը ցանկանում էր ավելացնել իր կազմը փորձ և պաշտպանական ծածկույթ։ 2009-ի ապրիլի 7-ին նա նորամուտը նշեց առաջնությունում (7 այն, ինչ պարզվեց նրա միակ տեսքը) իր նոր ակումբում, որպես «Սաութհեմփթոնի» դեմ վերջին փոխարինող, ոչ ոքի ' 2։ 2։

## Ձեռքբերումներ
**Թիմային**
* Էստոնիայի չեմպիոն (3) - 2001, 2002, 2003
* Էստոնիայի Սուպերգավաթի դափնեկիր (2) - 2002, 2003

**Անձնական**
* Էստոնիայի լավագույն ֆուտբոլիստ - 2004
* Ռուսաստանի առաջնության 33 լավագույն ֆուտբոլիստների ցանկում է (1) - № 2 (2004)

## Վիճակագրություն

## Ծանոթագրություններ

## Արտաքին հղումներ
* 
* Профиль на официальном сайте ФК «Химки»
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Էստոնիայի ֆուտբոլի ազգային հավաքական
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կանուն (Ալբանիա)

**Կանուն** (), ալբանական իրավական ավանդույթների ժողովածու, որը սկզբնական շրջանում փոխանցվել է բանավոր։

15-րդ դարում կանունը ստեղծել է Լեկա Դուկաջինին (Kanuni i Lekë Dukagjinit)՝ ընդհանրացնելով Ալբանիայում գոյություն ունեցող իրավական սովորույթները։ Ավելի ուշ աստիճանաբար ձևավորվել են հետևյալ կանունները.
* *Հին կանուն* (Kanun i vjetër)
* *Միրդիտայի կանուն* (Kanuni i Mirditës)
* *Պուկայի կանուն* (Kanuni i Pukës)
* *Չերմենիկի կանուն* (Kanuni i Çermenikës)
* *Հուլիոս պապի կանուն* (Kanuni i Papa Zhulit)
* *Լաբերիայի կանուն* (Kanuni i Labërisë)
* *[[Սկանդերբեգ]]ի կանուն* (Kanuni i Skënderbeut), հայտնի է նաև *Արբերիայի կանուն*  (Kanuni i Arbërisë) անունով։

Կանունները տարածված են եղել գերազանցապես ալբանական բնակչության շրջանում՝ ինչպես քրիստոնյա, այնպես էլ մուսուլման, ընդհուպ մինչև 20-րդ դարը։ Լեկա Դուկաջինիի կանունին ամենից շատ մնան է Սկանդերբեգի կանունը։

## Անվան ծագում
Կանուն եզրն առաջացել է հունարեն *κανών* բառից, որը թուրքերենից ու արաբերենից փոխառել է ալբաներենը։

Բացի կանուն բառից՝ նույն նշանակությամբ գործածվել են այլ բառեր՝ թուրքերեն (usull, itifak, adet, sharte), սլավոներեն (zakon) և ալբաներեն (rrugë կամ udhë՝ ճանապարհ, doke՝ բարքեր):

## Պատմություն
Որոշ հեղինակներ կարծում են, որ կանունները ծագում ենն իլլիրիական ցեղերի սովորույթներից, մյուսները ենթադրում են, որ դրանք ընդհանուր հնդեվրոպական երևույթ են։ 15-րդ դարում իշխան Լեկա Դուկաջինին ընդհանրացրել ու ամրագրել է եղեծ օրենքները։ Կանունները բանավոր կերպով փոխանցվել են մինչև 20-րդ դար, երբ Շտեֆան Գևոչին գրառել է դրանք 1913 թվականին ու մասամբ հրատարակել Լեկա Դուկաջինիի կանունները։ Ամբողջությամբ հրատարակվել են 1933 թվականին՝ Գևոչիի մահից հետո։ 1989 թվականին լույս է տեսել երկլեզու՝ անգլերեն-ալբաներեն հրատարակությունը։

## Բովանդակություն
Կանունի հիմքում ընկած սկզբունքներն են եղել պատիվը (nderi), հյուրասիրությունը (mikpritja), ճիշտ պահվածքը (sjellja) և հավատարմությունը ցեղին (fis):

Լեկա Դուկաջինիի կանունները բաղկացած են եղել 12 գլխից.

* Եկեղեցի
* Ընտանիք
* Ամուսնություն
* Տուն, հոտ և սեփականություն
* Աշխատանք
* Սեփականության փոխանցում
* Բառ
* Պատիվ
* Վնասներ
* Հանցագործությունների մասին
* Ծերերի մասին 
* Արտոնություններ ու բացառություններ։

## Ծանոթագրություններ

Կատեգորիա:Ալբանիայի իրավունք
Կատեգորիա:Ալբանիայի իրավունքի պատմություն
Կատեգորիա:Ալբանիայի մշակույթ
Ստեփանակերտի հուշարձան

մինի|

**Հաղթանակի հուշարձան**,հայտնի է նաև որպես Անհայտ զինվորի հուշարձան, տեղադրված է Ստեփանակերտում։ Այն հուշահամալիրի մաս է, հավերժացնում է Հայրենական մեծ պատերազմում և այլ զինված հակամարտություններում զոհված ղարաբաղցիների հիշատակը։

## Պատմություն
thumb|1988 թվականի արցախյան ցույցեր
Հուշահամալիրը ստեղծվել է 1945 թվականին գրանիտե սյան կառուցմամբ` ի հիշատակ Հայրենական մեծ պատերազմի ժամանակ զոհված մարդկանց, Ադրբեջանի կազմում գտնվող Լեռնային Ղարաբաղի բնակիչներին։  
Սյան բարձրությունը 21 մ է։ Զանգվածային գերեզմանի հակառակ բլրի վրա թաղված են պատերազմում զոհվածների մնացորդները։ Համալիրը ներառում է նաև յոթ հոսքերից բաղկացած մի շատրվան՝ կառուցված հայկական ավանդական ճարտարապետության ոճով։ Գրանիտային պատվանդանը հիմք է՝ հայերի անուններով և դիմանկարներով։ Նրանք Հայրենական մեծ պատերազմին մասնակցած Խորհրդային Միության հերոսներն են։

1945-1990 թվականներին հուշարձանը պատկանել է Ադրբեջանի ԽՍՀ ենթակայության տակ գտնվող Լեռնային Ղարաբաղի Ինքնավար Մարզի ղեկավարությանը։ 1991 թվականից ի վեր ԼՂՀ ղեկավարությունը փաստորեն վերահսկում է հուշարձանը։ Համալիրի նորագույն մասը գերեզմանոցն է, որտեղ թաղված են Ղարաբաղյան պատերազմի ընթացքում զոհված ԼՂՀ զինծառայողները։

Ամեն տարի՝ հաղթանակի օրը, Հայրենական մեծ պատերազմի, ինչպես նաև աֆղանական պատերազմի վետերանները հավաքվում են հուշարձանի մոտ։ 
Փետրվարի 15-ին ծաղիկներ են դրվում հուշարձանին՝ ի հիշատակ Աֆղանստանի պատերազմի 228 մասնակիցների, որոնցից 7-ը մահացել էին։

## Պատկերասրահ

Պատկեր:Tank memorial Stepanakert.jpg|Հուշարձան, տանկ` Т-72-ի տեսքով, մտնում է համալիրի մեջ
Պատկեր:Stepanakert, Monument to fallen in WWII, 2014.05.11 - panoramio.jpg|Հաղթանակի հուշարձանի համայնապատկերային տեսքը
Պատկեր:Հայոց ցեղասպանության հուշարձան (Ստեփանակերտ).JPG|Հայոց ցեղասպանության զոհերի հուշարձան


## Ծանոթագրություններ

Կատեգորիա:Ստեփանակերտի հուշարձաններ
Porteus

**Porteus**, դյուրակիր օպերացիոն համակարգ ստեղծված Slackware-ի հիման վրա։ Այն չի պահանջում ՕՀ-ի տեղադրում և կարող է թողարկվել կրիչից, ինչպիսիք են օրինակ՝ USB-կրիչը կամ սկավառակը։

Porteus-ը հասանելի է 32 և 64 բիթային տարբերակով։

## Մշակում
Porteus-ի նախագիծը սկսել է ինչպես «Slax Remix» 2010 թվականին սկզբներին, և թողարկվել է որպես նախագիծ Zen միջուկով, որի նպատակը Slax օպերացիոն համակարգի բարելավումը և թարմացումն է։

Մշակողները հայտնեցին, որ նոր պրոյեկտը կկոչվի Porteus, որը անվանվել է ի պատիվ իր դյուրակիրության և Պրոտևսի։ Պրոտևսը՝ հունական դիբաբանության մեջ հանդես է գալիս ինչպես ծովերի աստված, և ունակ է փոխել իր կառուցվածքը ըստ իր ցանկության։ Նախագծի ղեկավարը անունը մեկնաբանեց հետևյալ կերպ՝ «Ես գտնում է որ այս անունը իր հերթին «ճկուն» բառի հոմանիշն է։ Մենք ունենք դյուրակիր և ճկուն ֆունկցիաներ, որոնք ներառված են Porteus-ի մեջ»։

## Յուրահատկություններ
Porteus-ը հիմնված է օպտիմիզացված Linux Live Scripts տարբերակի վրա։ Դիստրիբուտիվը կարելի է թողարկել սկավառակից կամ USB-կրիչից, ինչպես նաև կա հնարավորությունը տեղադրել այն կոշտ կրիչի վրա։ Porteus-ը կարելի տեղադրել այն սկավառակի վրա, որի վրա արդեն իսկ կա տեղադրված օպերացիոն համակարգ։

## Ծանոթագրություններ

## Արտաքին հղումներ
* 
* Ֆորում
* Online-ISO տարբերակ
* Downloads

Կատեգորիա:Օպերացիոն համակարգեր
Տաուֆերս ամրոց

**Տաուֆերս ամրոց** (, ), Հարավային Տիրոլում (Իտալիա) Կամպո Տուրեսից հյուսիս-արևմուտք գտնվող ընդարձակ ամրոցի համալիր։ Ամրոցը վերահսկում էր Արնթալի լեռնանցքը։

## Պատմություն
ձախից|մինի|Տաուֆերս ամրոցը Յոզեֆ Լանգլյայի 1905 թվականի կտավի վրա
Ամրոցի առաջին հիշատակումը թվագրվում է 1224 թվականին, երբ այն գտնվում էր Թաուֆերսների ֆեոդալական տոհմի տիրապետության ներքո։ Սկզբնապես զառիթափ ժայռի վրա կառուցվել են բարձր պահակային աշտարակ (բնակելի), տիրոջ տուն և մի քանի այլ շինություններ։ Բոլոր շինությունները ծածկված էին քարե պատով։

Լուրջ փոփոխություններ են տեղի ունեցել այն բանից հետո, երբ 15-րդ դարում ամրոցը դարձել է ֆոն Ֆիգեր տոհմի սեփականությունը։ Այդ ազնվականները ավստրիացի դքսուհիների վասալներն էին։ Տաուֆերս ամրոցի պաշտպանական կառույցները զգալիորեն ամրապնդվել և արդիականացվել են։ Այդ ժամանակից ի վեր ամրոցի նկատմամբ մոտեցումները պաշտպանում էին մի քանի աշտարակներ՝ դարպասներով և բաժանելի կամուրջներով։

17-րդ դարից հետո ամրոցը սկսել է անկում ապրել։ Շատ շինություններ քանդվել են։ Վերածննդի կարծրությունը սկսվել է 20-րդ դարում։ Ավերակները գնել է Լյուդվիգ Լոբմայերը՝ «J. & L. Lobmeyr» ընկերության սեփականատերը, և սկսել վերականգնել ամրոցը։

## Ժամանակակից վիճակ
Ներկայումս ամրոցի 64 ներքին տարածքներից բացվել են ավելի քան 20-ը։ Գլխավոր գլուխգործոց են համարվում ամրոցի մատուռի որմնանկարները։ Բացի այդ, հետաքրքրություն են ներկայացնում ամրոցի սեփականատերերի սենյակները, իզրազցի բուխարիով մեծ գրադարան, զենքի պալատ, դատարանի դահլիճ, բանտ և խոշտանգումների տեսախցիկ։

Կարևոր մշակութային արժեք ունեն դիմանկարները ասպետական դահլիճում։

## Նկարագրում
Ամրոցը գտնվում է լեռան բարձունքու՝ Ար գետի հովտի վրա՝ ծովի մակարդակից մոտ 957 մետր բարձրության վրա։

Տաուֆերսն ունի օվալային դասավորությունը։ Այստեղ էին գտնվում դոնժոնը, բնակելի շինությունները, ախոռները, դարբնոցն ու ջրի ցիստեռնը։

## Հետաքրքիր փաստեր
Ամրոցը բազմիցս ֆոն է հանդիսացել կինոֆիլմերի համար։ Այստեղ նկարահանվել է Ռոման Պոլանսկու «Վամպիրների պարահանդես» ժապավենի գործողությունը։ Բացի այդ, ամրոցում տեղի են ունեցել «Կարմիր ջութակ», «Նորապսակներ» և այլ ֆիլմերի նկարահանումներ։

## Պատկերասրահ

file: Burg_Taufers_012_-_K.jpg|Ամրոցի տեսարանը թռչնի թռիչքի բարձրությունից
file: Burg_Taufers_mit_Ansitz_Neumelans.jpg|Տաուֆերս ամրոցը ալպյան գագաթների ֆոնի վրա
file: Burg Taufers 03.JPG|Ամրոցի ներքին բակ
file: 20050829065DR Sand in Taufers (Italien Südtirol) Burg Taufers.jpg|Դեպի ամրոց տանող դարպասները
file: Burg Taufers 01.JPG|Ամրոցի տեսարանը հարավարևելյան կողմից


## Գրականություն
* Alexander von Hohenbühel: *Taufers. Eine Dynastenburg*. Schnell und Steiner, Regensburg 2006, .
* Erika Kustatscher, Magdalena Hörmann-Weingartner: *Taufers*. In: Magdalena Hörmann-Weingartner (Hrsg.), *Tiroler Burgenbuch. IX. Band: Pustertal*. Verlagsanstalt Athesia, Bozen 2003, , S. 281–316.

## Ծանոթագրություններ

## Արտաքին հղումներ
* Südtiroler Burgeninstitut Sito ufficiale dell'istituto sudtirolese proprietario del castello

Կատեգորիա:Դղյակներ այբբենական կարգով
Կատեգորիա:Իտալիայի պալատներ
Կատեգորիա:1225 հիմնադրումներ
Օտրանտոյի ամրոց

**Օտրանտոյի ամրոց** (), ամրոց հարավային Իտալիայի Օտրանտո քաղաքում, Լեչե գավառ, Ապուլիա նահանգ։

Կառուցվել է 1485-1498 թվականներին ճարտարապետներ Չիրո Չիրիի և Ֆրանչեսկո դի Ջորջո Մարտինիի նախագծերով ու ղեկավարությամբ, Ֆերդինանդ II Արագոնացու հրամանով, թուրքական ներխուժումը ետ մղելուց հետո։

Ամրոցը կառուցվել է նախկինում գոյություն ունեցած ամրությունների տեղում։ Ունի երկրաչափական սեղան պատկերի ձև։ Երեք անկյուններում տեղակայված են Ալֆոնսինի (), Հիպոլիտայի () և Դուկեսկայի () կլոր աշտարակները։ Չորրորդ անկյունը (ծովի կողմից) ունի հաստ սրածայր ավարտ։

Ամրոցը շրջապատված է խրամափոսով։

Օտրանտոյի ամրոցի պատերին և շինություններին պահպանվել են հինհռոմեական արձանագրություններով մի քանի քարետախտակներ։

Օտրանտոյի ամրոցը կարևոր գեղարվեստական պատկեր է դարձել Հորաս Ուոլփոլի «Օտրանտոյի ամրոցը» (The Castle of Otranto) վեպում։

## Պատկերասրահ

Image:Otranto01.jpg|Ամրոցի բակ
Image:Otranto fortress court 1.jpg|Ամրոցի բակ
Image:Otranto fortress court 2.jpg|Ամրոցի բակ
Image:Otranto harbour seen from fortress.jpg|Դեպի նավահանգիստ տեսարանը ամրոցի պատից


## Ծանոթագրություններ

## Արտաքին հղումներ
* О замке  

Կատեգորիա:Դղյակներ այբբենական կարգով
Կատեգորիա:Իտալիայի ամրոցներ
Կատեգորիա:1498 հիմնադրումներ
Ernst & Young

**«Ernst & Young»**, բրիտանական աուդիտորական-խորհրդատվական ընկերություն, աշխարհի խոշորագույն աուդիտորական ընկերություններից մեկը (մտնում է աուդիտորական ընկերությունների «Մեծ քառյակի» մեջ)։ 2013 թվականից գործում է EY ապրանքանիշի ներքո, որն իրենից ներկայացնում է ընկերության անվանման հապավումը։ Գլխամասային գրասենյակը գտնվում է Լոնդոնում։

## Պատմություն
Հիմնադրվել է 1989 թվականին՝ ամերիկյան A. C. Young (հիմնադրվել է Արթուր Յանգի կողմից 1906 թվականին) և Ernst & Whinney (հիմնադրվել է Էլվին Էռնստի կողմից 1903 թվականին) աուդիտորական ընկերությունների միաձուլման հետևանքով։

## Կառուցվածք և ղեկավարություն
Ներկայացնում է ազգային աուդիտորական ընկերությունների գլոբալ գործընկերությունը (ամենամեծը, որը գործում է ԱՄՆ-ում)։

Ընկերության տնօրենների խորհրդի նախագահը և գլխավոր տնօրենը Մարկ Ուայնբերգերն է (*Mark A. Weinberger*):

EY ընկերության ԱՊՀ երկրների գծով կառավարիչ գործընկերն Ալեքսանդր Իվլևն է (*Alexander Ivlev*):

## Գործունեություն
[thumb|left|155px|EY գրասենյակը [Սիդնեյում (Ավստրալիա)]]
[thumb|left|155px|GAP 15, EY գրասենյակը [Դյուսելդորֆում (Գերմանիա)]]
Ընկերությունն ունի 728 գրասենյակ աշխարհի 150 երկրներում, այդ թվում՝ Ֆրանսիայում, որտեղ 2011 թվականի նոյեմբերի տվյալներով երկրի ամենաբարձր շենքի 17 հարկերում կա 3100 աշխատակից և զբաղեցնում է 33 500 մ² տարածք։

Անձնակազմի ընդհանուր թիվը 230 հազար մարդ է։ 2015 ֆինանսական տարում եկամուտը կազմել է 28,7 մլրդ դոլար։

Ռուսաստանում ընկերությունն ունի գրասենյակներ Մոսկվայում, Սանկտ Պետերբուրգում, Կազանում, Կրասնոդարում, Տոլյատիում, Եկատերինբուրգում, Նովոսիբիրսկում, Վլադիվոստոկում և Դոնի Ռոստովում։

## Աշխատանք
2008 թվականին ընկերությանը շնորհվել է BusinessWeek's ամսագրի առաջին տեղը «Լավագույն վայրեր կարիերա սկսելու համար» () ամենամյա ցանկում։

2009 թվականին ընկերությունը Fortune-ի «100 լավագույն ընկերություններ աշխատանքի համար» () ցուցակում զբաղեցրել է 44-րդ տեղը և «Ամենամեծ քառյակի» մեջ ամենաբարձր տեղը։

2012 թվականին Great Place to Work® ինստիտուտը (ԱՄՆ) EY-ն ընդգրկել է միջազգային ընկերությունների շրջանում լավագույն գործատուների ցանկում (աշխարհի լավագույն բազմազգ աշխատատեղեր)։ Այս ցուցակը կազմվում է արդեն երկրորդ տարին՝ հիմք ընդունելով աշխատանքային պայմանների ամենամյա ամենամեծ միջազգային ուսումնասիրության արդյունքը և ընդգրկում է այս ոլորտում 25 առաջատար միջազգային ընկերություններ։

2013 թվականին EY-ն ճանաչվել է պրոֆեսիոնալ ծառայություններ մատուցող կազմակերպությունների միջև որպես լավագույն գործատու և Universum 50 World’s Most Attractive Employers միջազգային վարկանիշում զբաղեցրել է երկրորդ տեղը։

2015 թվականին EY ընկերությունը ճանաչվել է լավագույն գործատու Մասնագիտական ծառայություններ մատուցող կազմակերպությունների շրջանում և Universum 50 world's Most Attractive Employers-ի ռուսական վարկանիշում զբաղեցրել է 8-րդ տեղը։

2016 թվականին EY ընկերությունը Universum-ի վարկածով World's Most Attractive Employers-ի վարկանիշում զբաղեցրել է 3-րդ տեղը։

2017 թվականին EY ընկերությունը բարձր ներուժ ունեցող ուսանողների կարծիքով Changellenge կողմից Մեծ քառյակի ընկերությունների շրջանում ճանաչվել է լավագույն գործատու։

## Ծանոթագրություններ

## Արտաքին հղումներ
* Ընկերության պաշտոնական կայքը

Կատեգորիա:1989 հիմնադրված ընկերություններ
Կատեգորիա:Միացյալ Թագավորության ընկերություններ
Ալբանիայի շրջակա միջավայր

[մինի|[Վալբոնայի հովիտ ազգային պարկ, Ալբանիա]]
**Ալբանիայի շրջակա միջավայր**, բնորոշվում է կենդանական ու բուսական իրնքնատիպ աշխարհով, կղզային ոչ մեծ պետությունում գտնվող գետերի բազմազանությամբ։ Ալբանիայի շրջակա միջավայրը բաղկացած է բնապահպանական տարբեր շրջաններից, որոնք ներկայացնում են աշխարհագրական մեկ ընդհանուր էկոհամակարգ՝ իր ջրային ռեսուրսներով, վերականգնվող էներգիայով և դրանց վրա ազդեցությամբ։ Ալբանիայի տարածքի մեծ մասում իշխող է լեռնային լանդշաֆտը, իսկ մյուս հատվածն աչքի է ընկնում բարեբեր հողերով հայտնի հովիտներով։ Ընդհանուր առմամբ, Ալբանիայի տարածքի 70 %-ը զբաղեցնում են լեռներն ու բլուրները՝ ծովի մակարդակից մինչև 2751 մ բարձրությամբ։ Ալբանական լեռնային լանդշաֆտը չի զիջում շվեյցարական ու ավստրիական լանդշաֆտին, իսկ Ադրիատիկ ծովի ափամերձ հատվածները՝ իտալական ծովափերին։

Սերբիայի ու Չեռնոգորիայի, Մակեդոնիայի ու Հունաստանի սահմաններին մոտ կան մի քանի խոշոր լճեր՝ Շկոդերը, Օհրիդը, Պրեսպան։

## Կլիմա
Ալբանիայի կլիման մերձարևադարձային միջերկրածովյան կլիմա է՝ շոգ, չոր ամառներով և ցուրտ, խոնավ ձմեռներով։ Հուլիսին օդի միջին ջերմաստիճանը +24&nbsp;°C - +28&nbsp;°C է։ Հունվարին հիմնականում օդրի ջերմաստիճանը չի իջնում +4&nbsp;°C-ից։ տեղումները հիմնականում բաժին են ընկնում գարնանն ու աշնանը։ Ծովի մակարդակի բարձրությունից կախված՝ երկրի տարբեր տեղերում փոխվում է կլիման։ Լեռնային տեղանքում ջերմաստիճանը զգալիորեն տարբերվում է հովտային շրջանների ջերմաստիճանից։ Այստեղ ցրտերը կարող են հասնել մինչև  -20&nbsp;°C, իսկ տեղումների տարեկան միջին քանակությունը՝ 2.600 մմ և ավելի։

## Բնապահպանություն
Աղտոտված ջրերը և օդը, հողի էրոզիան, թափոնների նկատմամբ ոչ պատշաճ վերաբերմունքը Ալբանիայի բնապահպանական հիմնական խնդիրներն են։ Մեկ այլ վտանգ են տարերային աղետների ռիսկերը, կլիմայական փոփոխությունները։ Ուրբանիզացման արագ տեմպերը և բնական ռեսուրսների նկատմամբ մեծ պահանջարկը դեգրադացման մակարդակի աճի պատճառ են հանդիսցել։ Ներկայումս Ալբանիան ջերմոցային գազերի ցածր չափաբաժնով է առանձնանում, սակայն այն աստիճանաբար ավելանում է՝ հիմնականում տրանսպորտի, գյուղատնտեսության զարգացման ու թափոնների ավելացման հետևանքով։ Ալբանիան զգալի պոտենցիալ ունի բնապահպանական մաքուր տնտեսության ու վերականգնվող էներգիայի զարգացման համար։ Երկիրը հետևողականորեն աշխատում է շրջակա միջավայրի, էներգիայի վերկանգնվող աղբյուրների ու էնեգետիկ արդյունավետության համար իրավական ինստիտուցիոնալ համակարգեր մշակելու ուղղությամբ։

## Կենսաբազմազանություն
Ալբանիան բնորոշվում է էկոհամակարգերի բազմազանությամբ, որն աչքի է ընկնում բույսերի մեծ տեսականիով՝ հիմնականում միջերկրածովյան։ Դրանք լավ երևում են երկրի արգելանոցային տարածքներում։ Ալբանիայում կան 6 ազգային պարկ, 24 արգելանոց և բնության հուշարձան։

Ալբանիան այն երկրներից է, որ առանձնանում են կենդանական աշխարհի բազմազանությամբ։ Մեծ լճերը և ափամերձ ծովախորշերը չվող թռրունների ձմեռման կարևոր շրջաններից են։ Մոտ 70 տեսակի ջրային թռչուններ՝ 180.000 միավոր ընդհանուր քանակությամբ, ձմեռն անցկացնում են Ալբանիայում։ Երկիրը նաև չվող թռչունների, չղջիկների, միջատների թռիչքների ճանապարհների հատման վայր է։

## Ծանոթագրություններ

## Աղբյուրներ
* Albania country profile
* FIFTH NATIONAL REPORT OF ALBANIA TO THE UNITED. NATIONS CONVENTION ON BIOLOGICAL DIVERSITY (CBD)

Կատեգորիա:Ալբանիայի աշխարհագրություն
Կատեգորիա:Ալբանիայի բնություն